Γιούρι Λοντίγκιν

Ο **Γιούρι Βλαντίμιροβιτς Λοντίγκιν** (ρωσικά: *Юрий Владимирович Лодыгин*) είναι Σοβιετικός ποδοσφαιριστής, γεννημένος στις 26 Μαΐου 1990 στο Βλαντίμιρ της Σοβιετικής Ένωσης, από Σοβιετικό πατέρα και Ελληνίδα μητέρα, ο οποίος σε ηλικία 10 ετών (έτος 2000) ήρθε στην Ελλάδα και μεγάλωσε στη Δράμα. Αγωνίζεται ως τερματοφύλακας για λογαριασμό του Λεβαδειακού.

## Συλλογική καριέρα
Ξεκίνησε την καριέρα του το 2002 στην παιδική ομάδα ερασιτεχνικού ποδοσφαιρικού συλλόγου "Ακρίτας Κ. Νευροκοπίου". Συμμετείχε για 2 χρονιές, μέχρι το καλοκαίρι του 2004, έως ότου μαζί με την οικογένειά του επέστρεψε στη Ρωσία. Εκεί, κατά τη διάρκεια της σχολικής περιόδου 2004/2005, δεν αγωνιζόταν με τα χρώματα κανενός συλλόγου και οι μοναδικές συμμετοχές του ήταν αυτές σε σχολικά πρωταθλήματα και τουρνουά 5x5.

Το 2005 η οικογένειά του επιστρέφει στη Ελλάδα και ο Γιούρι Λοντίγκιν ξαναεντάσσεται στο δυναμικό της ομάδας του Νευροκοπίου, αυτή τη φορά των ανδρών. Η χρονιά αυτή ήταν η πρώτη για τον πολλά υποσχόμενο τερματοφύλακα σε πρωτάθλημα ανδρών. Το καλοκαίρι του 2006, σε ηλικία των 16 ετών, δοκιμάζεται στην ομάδα νέων της Skoda Ξάνθης και πλέον εντάσσεται σε αυτήν.
Μετά από 3 σεζόν στην ομάδα νέων, το 2009, υπογράφει με την πρώτη ομάδα της Skoda Ξάνθης σε ηλικία των 19 ετών το πρώτο επαγγελματικό συμβόλαιο της καριέρας του.

Την περίοδο 2010-2011 πήγε ως δανεικός για ένα χρόνο στον Εορδαϊκό, όπου ήταν βασικός σε όλη τη σεζόν. Το καλοκαίρι του 2011 εντάχθηκε στην ομάδα της Skoda Ξάνθης την οποία ακολούθησε σε όλη την προετοιμασία.

Την περίοδο 2012-13 είχε παρουσία σε 18 αγώνες της Ξάνθης και το καλοκαίρι του 2013 αποκτήθηκε από τη Ζενίτ Αγίας Πετρούπολης έναντι 900.000 ευρώ. Τον Ιανουάριο του 2019 μεταγράφηκε στον Ολυμπιακό.Το καλοκαίρι του 2019 μεταγράφηκε στην τούρκικη Γκαζιαντέπ.Τον Ιανουάριο του 2020 ανακοίνωσε ότι αποχώρησε από την ομάδα.Τον Φεβρουάριο μεταγράφηκε στην Άρσεναλ Τούλα μέχρι το τέλος της σεζόν.

Τον Ιανουάριο του 2021 μεταγράφηκε στον ΠΑΣ Γιάννινα.

Τον Ιούνιο του 2022 υπέγραψε συμβόλαιο διετούς διάρκειας με τον Παναθηναϊκό. Μετά από την πρώτη του σεζόν, το συμβόλαιο του ανανεώθηκε μέχρι το 2026.

Τον Αύγουστο του 2025, ο Λοντίγκιν ανακοινώθηκε από τον Λεβαδειακό.

## Διεθνής καριέρα

Ο Λοντίγκιν ήταν βασικό στέλεχος της Εθνικής Ελπίδων (Κ-21) της Ελλάδας το 2012, στα προκριματικά του ευρωπαϊκού πρωταθλήματος Κ-21. Συνολικά με την Εθνική Ελπίδων της Ελλάδας συμμετείχε σε 6 αγώνες για τα προκριματικά του Euro 2013 u21

Τον Μάιο του 2013 κλήθηκε στην Εθνική Ανδρών της Ελλάδας από τον ομοσπονδιακό προπονητή Φερνάντο Σάντος, χωρίς όμως να αγωνιστεί.

Στις 24 Αυγούστου του 2013, έχοντας πάρει μεταγραφή στη ρωσική Ζενίτ Αγίας Πετρούπολης, επέλεξε τη ρωσική υπηκοότητα μπορώντας, πλέον, να αγωνιστεί μονάχα με την Εθνική Ρωσίας.

## Τίτλοι
**Ζενίτ**
* Πρωτάθλημα Ρωσίας: 2014-15, 2018-19
*Κύπελλο Ρωσίας: 2015-16
*Σούπερ καπ Ρωσίας: 2015, 2016
**Παναθηναϊκός**

* Κύπελλο Ελλάδος: 2023-24

## Παραπομπές


## Πηγές
*Λοντίγκιν: από τη Μολδαβία στην Εθνική.
*Στατιστικά ποδοσφαίρου
*Ο άνθρωπος που ανακάλυψε τον Λοντίγκιν μιλά για τον Γιούρι και τη μεταγραφή του στη Ζενίτ.

## Εξωτερικοί σύνδεσμοι
 
*Προφίλ στο transfermarkt.de

Κατηγορία:Ρώσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Έλληνες ομογενείς ποδοσφαιριστές
Κατηγορία:Ρώσοι ελληνικής καταγωγής
Κατηγορία:Ποδοσφαιριστές Γκαζιαντέπ Φ.Κ
Κατηγορία:Ποδοσφαιριστές Λεβαδειακού